**โรคใบร่วงที่เกิดจากเชื้อราไฟทอปโทร่า**

**( Phytophthora leaf fall )**

**เชื้อราสาเหตุของโรค**

ที่ระบาดในประเทศไทยส่วนใหญ่เกิดจากสายพันธุ์ Phytophthpra botryosa chee

และ P.palmivora (butler) Butler.

**การเข้าทำลาย**

ทั้งก้านใบ ใบยาง และฝักยาง และเป็นแหล่งเชื้อที่สามารถแพร่ระบาดเข้าทำลาย

หน้ากรีด ทำให้เกิดโรคเส้นดำได้

**ลักษณะอาการ**

อาการเด่นชัดที่ก้านใบโดยปรากฏรอยแผลช้ำสีน้ำตาลเข้มถึงดำตามความยาวของ ก้านใบ บาดแผลที่เป็นทางเข้าของเชื้อรามีหยดน้ำยางเล็กๆ เกาะติดอยู่ เมื่อสะบัดใบยาง ที่เป็นโรคไปมาเบาๆ ใบย่อยจะหลุดทันที ซึ่งต่างจากใบยางที่ร่วงหล่นตามธรรมชาติ เมื่อนำมาสะลัดไปมาใบย่อยจะไม่ร่วง บางครั้งแผ่นใบอาจเป็นแผลสีน้ำตาลเข้มถึงดำ มีลักษณะช้ำน้ำ ขนาดของแผลไม่แน่นอน เชื้อยังสามารถเข้าทำลายฝักยางได้ทุกระยะ ทำให้ฝักเน่า หากความชื้นสูงจะพบเชื้อราสีขาว เจริญปกคลุมฝัก ฝักที่ถูกทำลายจะเน่าดำค้างอยู่บนต้น ไม่แตกและร่วงหล่นตามธรรมชาติกลายเป็นแหล่งเชื้อโรคในปีถัดไป

**การแพร่ระบาด**

เชื้อราแพร่ระบาดโดยอาศัยลมและฝน เชื้อราชนิดนี้ต้องการน้ำเพื่อการขยายพันธุ์ ใน วงจรชีวิตมีความสามารถในการสร้างสปอร์ได้หลายชนิด แต่ละชนิดยังทำหน้าที่แตกต่างกัน บางชนิดมีหางว่ายน้ำได้ บางชนิดแพร่ไปตามลม บางชนิดพักตัวอยู่ในดินและในพืชอาศัยชนิดต่อเนื่องนานกว่า 4 วัน ความชื้นในอากาศสูง หากมีน้ำท่วมขัง เชื้อราจะแพร่ระบาดได้รวดเร็วยิ่งขึ้น

**สาเหตุเกิดจาก**

เชื้อรา ไฟทอปโทร่า( Phytophthora )

**ลักษณะอาการ**

**การป้องกันกำจัด**  
1. หลีกเลี่ยงการปลูกยางพันธุ์อ่อนแอต่อโรค เช่น PB255 และ RRIM 600

เฉพาะอย่างยิ่งพันธุ์ RRIM 600 ที่อ่อนแอมาก  
2. ไม่ควรปลูกพืชอาศัยของเชื้อราเป็นพืชร่วม หรือ พืชแซมยาง

ในพื้นที่ที่มีการระบาดของโรค  
3. กำจัดวัชพืชและตัดแต่งกิ่งในสวนยาง เพื่อให้อากาศถ่ายเท ช่วยลดความเชื้อในสวนยาง  
4. ปรับแต่งพื้นที่อย่าให้มีหลุม หรือแอ่งน้ำขัง ให้มีการะบายน้ำได้ดี

เพื่อป้องกันน้ำขังในสวน  
5. ใช้เชื้อราไตรโคเดอร์มาฉีดพ่นทุก 15 วัน หรือเดือนละครั้ง

6. หากระบาดกับต้นยางอายุน้อยกว่า 2 ปี ป้องกันกำจัดด้วยสารเคมี สารเคมีที่มีประสิทธิภาพ คือ เมทาแลกซิล (Metalaxyl) ชื่อการค้า เอพรอน หรือ ฟอสเอทธิล อลูมินั่ม (Fosetyl-Al) ชื่อการค้า อาลีเอท ใช้อย่างใดอย่างหนึ่ง อัตราสารเคมี 40 กรัมต่อน้ำ 20 ลิตร พ่นที่พุ่มใบทุก 7 วัน เมื่อเริ่มพบการระบาด  
7.ต้นยางใหญ่ที่เป็นโรคอย่างรุนแรงจนใบร่วงหมดต้น ให้หยุดกรีดยาง และใส่ปุ๋ยสูตร 30-5-18 หรือ 29-5-18 อัตราครึ่งกิโลกรัมต่อต้นต่อครั้ง ใส่ปีละ 2 ครั้งขณะดินมีความชื้น เพื่อบำรุงต้นยางให้สมบูรณ์และผลิใบใหม่ โดยใส่บริเวณกึ่งกลางระหว่างแถวยางแล้วคราดกลบ

“ผู้ผลิตปลอดโรค ผู้บริโภคปลอดภัย

ใช้วิธีป้องกันกำจัดศัตรูพืชแบบผสมผสาน”

**การใช้เชื้อราไตรโคเดอร์มาในสวนยางพารา**

เชื้อราไตรโคเดอร์มาเป็นเชื้อราชั้นสูงที่ดำรงชีวิตอยู่ในดิน อาศัยเศษซากพืช ซากสัตว์และอินทรียวัตถุเป็นแหล่งอาหาร เชื้อราไตรโคเดอร์มาเป็นปฏิปักษ์ต่อเชื้อราสาเหตุโรคพืชหลายชนิดโดยวิธีการเบียดเบียน หรือเป็นปรสิต และแข่งขันหรือแย่งใช้อาหารที่เชื้อโรคต้องการ และสามารรถผลิตปฏิชีวนสาร และสารพิษ ตลอดจนน้ำย่อยหรือเอนไซม์สำหรับช่วยละลายผนังเส้นไยของเชื้อโรคพืช คุณสมบัติพิเศษอีกข้อคือ สามารถช่วยละลายแร่ธาตุให้อยู่ในรูปที่เป็นประโยชน์ต่อพืชจึงช่วยส่งเสริมการเจริญเติบโตของพืชและชักนำให้ต้นพืชมีความต้านทานต่อเชื้อโรคพืชทั้งเชื้อราและแบคทีเรียสาเหตุโรค

ลดใช้สารเคมี ชีวีปลอดภัย สินค้าได้มาตรฐาน ผสมผสานกำจัดศัตรูพืช

นายสัมรวย มีจินดา หัวหน้ากลุ่มอารักขาพืชแนะนำการใช้เชื้อราไตรโคเดอร์มาในสวนยาพารา

**เชื้อราไตรโคเดอร์มากับการป้องกันโรคในสวนยางพารา**

1.ทำให้ต้นยางพารามีความแข็งแรงเพิ่มมากขึ้น

2.เมื่อใช้เป็นประจำจะสามารถป้องกันการเกิดโรคในสวนยางพาราได้เช่น โรคเส้นดำ โรคราสีชมพู

**โรคเส้นดำ**

เกิดจากเชื้อรา phytophthora botryose chee,P.palmivora(Butl.)

เป็นโรคที่ทำลายหน้ากรีดซึ่งเป็นบริเวณที่เก็บเกี่ยวผลผลิต

ทำให้หน้ากรีดเน่าและเปลือกงอกใหม่เสียหายไม่สามารถ

กรีดยางซ้ำบนหน้ากรีดเดิมได้ ทำให้ระยะเวลาการให้ผลผลิตสั้นลง

**โรคราสีชมพู**

เกิดจากเชื้อรา Corticium salmonicolor Berk.&Br.เข้าทำลาย

ต้นยางที่มีอายุตั้งแต่ 3 ปี ขึ้นไป โดยเฉพาะตรงบริเวณคาคบ

ทำให้ต้นยางแคระแกร็น ไม่สามารถเปิดกรีดได้เมื่อถึงกำหนด

ถ้าเชื้อเข้าทำลายคาคบอย่างรุนแรงอาจทำให้ต้นยางยืนต้นตาย

**วิธีใช้เชื้อราไตรโคเดอร์มาในการป้องกันกำจัดโรคในสวนยางพารา**

1.การผสมน้ำฉีดพ่น ใช้เชื้อราไตรโคเดอร์มาสด 250 กรัม(1ถุง)ผสมน้ำ 20 ลิตร แล้วกรองเอาเฉพาะน้ำ นำไปฉีดพ่น โดยสามารถฉีดพ่นให้ทั่วทั้งต้น หรือฉีดพ่นเฉพาะบริเวณรอยกรีด 1 ถัง ขนาดบรรจุ 20 ลิตร สามารถฉีดพ่นได้ ประมาณ 3 ไร่ โดยให้ฉีดพ่น 2-3 ครั้งต่อปี (ผสมสานจับใบ)หรือน้ำยาล้างจาน เพื่อให้เชื้อราไตรโคเดอร์มาเกาะติดกับใบและลำต้นยางพาราได้ดีขึ้น

2.ผสมน้ำทาหน้ายาง ใช้เชื้อราไตรโคเดอร์มาสด 250 กรัม(1ถุง)ผสมน้ำ 3 ลิตร แล้วกรองเอาเฉพาะน้ำ นำไปทาหน้ายางบริเวณรอยกรีด ได้ประมาณ 3 ไร่ โดยให้ทาหน้ายาง 2-3 ครั้งต่อปี

3.กรณีเกิดโรคใบร่วงในยางพาราจากเชื้อราไฟทอปโทร่า เชื้อราไตรโคเดอร์มาสด 250 กรัม (1ถุง) ผสมน้ำ 20 ลิตร ฉีดพ่นใบและลำต้นในต้นที่พบอาการของโรค

ลดใช้สารเคมี ชีวีปลอดภัย สินค้าได้มาตรฐาน ผสมผสานกำจัดศัตรูพืช

เรียบเรียงและจัดทำโดย นางวิราวรรณ์ ผากา นักวิชาการส่งเสริมการเกษตรปฏิบัติการ

ที่ปรึกษา นายสัมรวย มีจินดา หัวหน้ากลุ่มอารักขาพืช

ติดต่อสอบถามข้อมูลเพิ่มเติมได้ที่

กลุ่มอารักขาพืช สำนักงานเกษตรจังหวัดบึงกาฬ กรมส่งเสริมการเกษตร

โทร.042-492469 08-99441801 email:kasetbk773@gmail.com